ఛండీగఢ్: టీచర్లు పౌరోహిత్యంలో శిక్షణ తీసుకోవాలంటూ హర్యానా విద్యాశాఖ ఇచ్చిన ఆదేశాలు వివాదాస్పదం కావడం, విమర్శలు వెల్లువెత్తడంతో ముఖ్యమంత్రి మనోహర్లాల్ ఖత్తర్ స్పందించారు. ఆ ఆదేశాలు ప్రభుత్వం ఇవ్వలేదని వివరణ ఇచ్చారు. జిల్లా యంత్రాంగం అలాంటి ఆదేశాలు ఇచ్చి ఉంటుందని అన్నారు.యమునా నగర్ ఆలయం వద్ద జరిగే ‘మేళా’ సందర్భంగా పూజారులు చేయగల అన్ని పనులు చేసేలా శిక్షణ తీసుకోవాలని ఇటీవల ఆదేశాలు జారీ కావడం సంచలనమైంది. అక్టోబర్ 29న జరిగిన శిక్షణా కార్యక్రమానికి టీచర్లంతా తప్పనిసరిగా హాజరు కావాలంటూ ఆదేశాలు వెళ్లాయి. అయితే కొందరు ఉపాధ్యాయులు శిక్షణా కార్యక్రమానికి హాజరుకాలేదు. దీంతో వారికి ప్రభుత్వం నుంచి షోకాజ్ నోటీసులు ఇచ్చినట్టు చెబుతున్నారు. ఈ ఉత్తర్వులపై కొందరు టీచర్లు బాహాటంగానే తమ అసంతృప్తి వ్యక్తం చేశారు. విద్యార్ధులకు చదువులు చెప్పడమే తమ పని కానీ, మతపరమైన పూజాదికాలు చేయడం కాదని వారన్నారు. దీంతో కాంగ్రెస్ సహా పలు రాజకీయ పార్టీల నేతలు ఖత్తర్ సర్కార్ ఆదేశాలపై మండిపడ్డారు. మతం, రాజకీయాలు వేర్వేరని, మతాన్ని రాజకీయాలతో ముడిపెట్టరాదని కాంగ్రెస్ నేత సందీప్ దీక్షిత్. వ్యాఖ్యానించారు. చదువులు కన్నా పూజలే ఎక్కువా అని ప్రశ్నించారు. యమునా నగర్ ఆలయం వద్ద జరిగే తిరునాళ్ల సందర్భంగా పూజలు నిర్వహించడం, ప్రసాదాలు పంచిపెట్టడం వంటి పనులు టీచర్లు చేయాలంటూ జారీ అయిన ఆదేశాల చుట్టూ వివాదం ముసురుకోవడంతో సీఎం ఖత్తర్ వివరణ ఇచ్చుకోక తప్పలేదు.
chhandigad: teacherlu pourohityamlo sikshana teesukovaalantuu haryana vidyaasaakha ichina aadesaalu vivaadaaspadam kaavadam, vimarsalu velluvettadamto mukhyamantri manoharlal khattar spandinchaaru. aa aadesaalu prabhutvam ivvaledani vivarana icharu. jilla yantraangam alanti aadesaalu ichi untundani annaru.yamuna nagar aalayam vadda jarige ‘melaa’ sandarbhamgaa poojaarulu cheyagala anni panulu chesela sikshana teesukovaalani iteevala aadesaalu jaarii kaavadam sanchalanamaindi. actober 29na jarigina shikshanaa kaaryakramaaniki teacharlantha tappanisarigaa haajaru kaavaalantuu aadesaalu vellaayi. ayithe kondaru upaadhyaayulu shikshanaa kaaryakramaaniki haajarukaaledu. deentho vaariki prabhutvam nunchi shokaj notisulu ichinattu chebutunnaru. ee uttarvulapai kondaru teacherlu baahaatamgaane tama asantrupti vyaktam chesaru. vidyaardhulaku chaduvulu cheppadame tama pani cony, mataparamaina poojaadikaalu cheyadam kaadani vaarannaaru. deentho congress sahaa palu rajakeeya paarteela nethalu khattar sarkar aadesaalapai mandipaddaaru. matham, rajakeeyaalu ververani, mataanni raajakeeyaalato mudipettaraadani congress netha sandip deekshit. vyaakhyaaninchaaru. chaduvulu kanna poojale ekkuva ani prasninchaaru. yamuna nagar aalayam vadda jarige tirunaalla sandarbhamgaa poojalu nirvahinchadam, prasaadaalu panchipettadam vanti panulu teacherlu cheyalantu jaarii ayina aadesaala chuttu vivaadam musurukovadamto cm khattar vivarana ichukoka tappaledu.